اسلام آباد: سینیٹ اسہ قرارداد اس امنائی وڑاٹ منظور کرینے ہراٹی پاننگانے کہ حکومت جدت، ٹیکنالوجی و ڈیجیٹل تعلیم نا رداٹ صنفی رداٹ زموارانہ سوچ ودی کننگ نا غرض اٹ قومی لائحہ عمل اس تیار کے و دادے عملی دروشم ایتے، زالبول و مسن تے ڈیجیٹل مہارت آتیان شپ کننگے۔ دوشنبے نادے آ سینیٹ نا دیوان اٹی سینیٹر سیمی ایزدی دا قرارداد ءِ ایوان اٹ پیش کرے۔ قرارداد اٹی پاننگانے کہ 8 مارچ 2023 آ زالبول آتا جہانی دے انا مسخت تعصب، دقیانوسی تصور و امتیازی برتاؤ ان پاک دنیا نا تخلیق و توثیق ءِ۔ اقوام متحدہ نا 8 مارچ 2023 نا سرحال بعنوان ”ڈیجیٹ آل: جدت و ٹیکنالوجی صنفی مساوات“ درک ءِ تخسا چندی بشخ خاص وڑاٹ شعبہ ٹیکنالوجی و آن لائن تعلیم اٹی مسن و زالبول آتا بشخ ہلنگ آ جشن اڈتننگ، ودوک آ زرگزرانی و راجی بے آواری تیا ڈیجیٹل صنفی خلا نا اثرآتا اعتراف ءِ کننگ و ڈیجیٹل سپیسز اٹی زالبول و مسن تا حق انا رکھ انا اہمیت ءِ امنا کرسا و آن لائن و انفارمیشن و کمیونیکیشن ٹیکنالوجی نا کمک اٹ کروک آ منفی بیدادی نا ویل ءِ ایسر کرسا داہیت ءِ امنا کننگانے کہ زالبول و ایلو محروم تپہ غاتے ٹیکنالوجی آن شُپ کننگ نا کمک اٹ اوفتا ویل آتا گچین ایسر نا دروشم اٹ پیش تمک و زالبول آتا گرج آتے پورو کننگ و صنفی بریبری نا مون آ دننگ اٹ پوسکن آ گمان تے روشنا کیک۔ قرارداد اٹی پاننگانے بابائے قوم قائد اعظم محمد علی جناح نا فرمان آ خوشی نا درشانی ءِ کرسا پارے کہ ”دنیا ٹی اِراواکدار ءُ، اسٹ تلوار و ارٹ میکو قلم ءِ و ہڑتوم آتیٹی پبی مقابلہ و رقابت برجا سلیسنے، داہڑتوم آتیان واکدار اسہ مسٹ میکو قوت اس ہم ارے و او زالبول ءِ۔ قرارداد اٹی داہم پاننگانے کہ حکومت جدت، ٹیکنالوجی و ڈیجیٹل تعلیم نا رداٹ صنفی لحاظ اٹ زموارانہ سوچ ودی کننگ نا غرض اٹ قومی لائحہ عمل اس تیار کے و اودے عملی دروشم اس ایتے و حکومت زالبول آتے ڈیجیٹل حق فراوان کننگ کن پی ایس ڈی پی ڈٹ آتا کمک اٹ جتا فنڈ مختص و انفارمیشن کمیونیکیشن ٹیکنالوجی نا بشخ اٹی تعلیم ءِ اولیت ترسا زالبول و مسن تے ڈیجیٹل مہارت آتیان شپ کے۔
(اے پی پی)
